இந்தியா - பிரான்ஸ் இடையே அணு உலைகள் அமைப்பதற்கான புரிந்துணர்வு ஒப்பந்தம் கடந்த 2009-ம் ஆண்டிலேயே கையெழுத்தான போதிலும், கடந்த ஆண்டு இந்தியாவுக்கு வந்த பிரான்ஸ் அதிபர் ஹாலண்டு மற்றும் பிரதமர் மோடி சந்திப்பின்போதுதான் இத்திட்டத்துக்குப் புத்துயிர் அளிக்க முடிவு செய்யப்பட்டது. 2017-ம் ஆண்டில் கட்டமைப்புப் பணிகளைத் தொடங்குவது என்று மோடியும், ஹாலண்டும் கூட்டாக அறிவித்தனர். இந்நிலையில் திட்டம் குறித்த முழு அறிக்கையுடன் கூடிய செலவினப் பட்டியலை அளிக்குமாறும், E.P.R தொழில்நுட்பத்தில் வெற்றிகரமாக செயல்படும் அணு உலையை காண்பிக்குமாறும் EDF நிறுவனத்தை இந்திய அரசு கேட்டுக்கொண்டுள்ளது. தற்போதுள்ள சூழ்நிலையில் 2018-ம் ஆண்டு மத்தியிலேயே EPR தொழில்நுட்பத்தில் இயங்கும் முதலாவது அணு உலை பயன்பாட்டுக்கு வரும் என எதிர்பார்க்கப்படுகிறது.